open-index/open-wikipedia-markdown huggingface dataset:
דונלד דיקינסון

**דונלד מקדולנד דיקינסון** (באנגלית: **Donald McDonald Dickinson**; 17 בינואר 1846 – 15 באוקטובר 1917) היה עורך דין ופוליטיקאי אמריקאי ממישיגן, שכיהן כמנהל הכללי של דואר ארצות הברית בממשלו של הנשיא גרובר קליבלנד.

## ביוגרפיה
דונלד דיקינסון נולד במחוז אוסווגו שבמדינת ניו יורק. בגיל שנתיים הוא עבר עם משפחתו למישיגן. ב-1867 הוא סיים את לימודיו בבית הספר למשפטים של אוניברסיטת מישיגן ופתח משרד עורכי דין מצליח בדטרויט, שם הוא ייצג לעיתים קרובות לקוחות בפני בית המשפט העליון של ארצות הברית.

ב-1872 קנה דיקינסון לעצמו שם של פוליטיקאי ברמה המדינתית כאשר פעל רבות לארגן את המפלגה הדמוקרטית במישיגן שהייתה מדינה בשליטה חזקה של המפלגה הרפובליקנית. הוא היה חבר מטעם מישיגן בוועדה הדמוקרטית הלאומית בשנים 1880–1885 והיה מראשוני תומכיו של גרובר קליבלנד לנשיאות בבחירות של 1884. לאחר הבחירות הציע קליבלנד לדיקינסון משרה בגוף שהוקם אז, נציבות השירות האזרחי , אך הוא דחה את ההצעה. ב-1887 נעתר דיקינסון להצעה להתמנות כמנהל הכללי של הדואר, תפקיד בו הוא כיהן מינואר 1888 עד תום תקופת נשיאות הראשונה של קליבלנד במרץ 1889. שביתת רכבות שפרצה זמן קצר לאחר כניסתו לתפקיד שיבשה את שירות הדואר ברחבי ארצות הברית. דיקינסון סירב לעשות שימוש בכוחות פדרליים כדי לשבור את השביתה ותחת זאת הוא ביצע התאמות בנתיבי חלוקת הדואר כך שהשירות ימשיך כסדרו. לבקשתו של הנשיא קליבלנד יישר דיקינסון רפורמות בשירות הציבורי כדי למזער ככל האפשר את מערכת הפטרונות הפוליטית בשירות הדואר.

לאחר תבוסתו של קליבלנד בבחירות של 1888 שב דיקינסון לעסוק בעריכת דין בדטרויט. בהמשך הוא עמד בראש המשלחת של מישיגן לוועידת המפלגה הדמוקרטית הארצית של 1892 שבחרה שוב בקליבלנד כמועמדה לנשיאות. דיקינסון היה חלוק עם המפלגה על השליטה של ויליאם ג'נינגס ברייאן והצעותיו בתחום המוניטרי. בבחירות לנשיאות של 1900 הוא תמך במועמדתם של ויליאם מקינלי ותאודור רוזוולט ותמך בניסיונו הבלתי מוצלח של רוזוולט להיבחר לתקופת כהונת שלישית בבחירות של 1912.

דונלד דיקינסון נפטר בדטרויט ב-15 באוקטובר 1917. הוא נטמן בבית הקברות אלמווד שבעיר. מחוז דיקינסון שבמישיגן נקרא על שמו.

## קישורים חיצוניים

* דונלד דיקינסון באתר מרכז מילר של אוניברסיטת וירג'יניה 
* 

## הערות שוליים

קטגוריה:אמריקאים ילידי מדינת ניו יורק
קטגוריה:המנהלים הכלליים של דואר ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:בוגרי בית הספר למשפטים באוניברסיטת מישיגן
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1846
קטגוריה:אמריקאים שנפטרו ב-1917
ליאון ואן מינדן

**ליאון ואן מינדן** (בהולנדית: **Lion van Minden**; 10 ביוני 1880 – 6 בספטמבר 1944) היה סייף (חרב) אולימפי יהודי-הולנדי באולימפיאדת לונדון (1908). נספה באושוויץ.

## ביוגרפיה
ואן לינדן נולד וגדל באמסטרדם, בן למשפחה יהודית, בנם של ברנקה זייקנופסר (1855–1943) ואברהם ואן מינדן (1850–1915). 

באולימפיאדת לונדון (1908) בשלב המוקדמות ניצח ואן מינדן שני קרבות והפסיד בשלושה בטורניר חרב אישי. הוא דורג במקום שלישי בבית ביחד עם רוברט בדמן מבריטניה. בקרב העלייה לשלב הבא, הוא הפסיד בקרב לבדמן.

באליפות הולנד שנערכה בשנת 1909 זכה ואן מינדן במדליית זהב בדקר אישי.

### חייו האישיים
ואן מינדן שעסק במסחר, נישא ב-6 בספטמבר 1911 לאסתר מינה שלוסברך (7 בפברואר 1893 – 3 במאי 1945) נספתה בברגן בלזן. הם התגרשו ב-17 בספטמבר 1942. לזוג נולדה בת, גרטרוד (16 באוגוסט 1918 – 24 בספטמבר 1943) שנרצחה באושוויץ.

## קישורים חיצוניים

* ליאון ואן מינדן, באתר The Geneanet 
* ליאון ואן מינדן, באתר Joods Monument 
* ליאון ואן מינדן, באתר Olympisch 

קטגוריה:ספורטאים יהודים הולנדים
קטגוריה:סייפים יהודים
קטגוריה:יהודים בשואה: הולנד
קטגוריה:ספורטאים שנספו במחנה ההשמדה אושוויץ
קטגוריה:סייפים באולימפיאדת לונדון (1908)
קטגוריה:משתתפים יהודים באולימפיאדת לונדון (1908)
קטגוריה:הולנדים שנולדו ב-1880
קטגוריה:הולנדים שנפטרו ב-1944
אלי כהן (תעשיין)

**אלי כהן** (נולד ב-2 באוקטובר 1962 בפריז שבצרפת) הוא תעשיין ישראלי, מנכ"ל תרמוקיר תעשיות (1980) בע"מ, יו"ר פורום חדשנות ובניה מתקדמת בהתאחדות התעשיינים ויו"ר ועדת העבודה בהתאחדות התעשיינים. אלי כהן הוא זוכה פרס התעשייה לשנת 2016.

## ביוגרפיה
כהן נולד בפריז וגדל ברמות מאיר. בגיל 16 עבר לקיבוץ חורשים שם גר עד היום. ב-1980 התגייס לצה"ל ושירת בחטיבת הנח"ל גדוד 50 כחלק ממסלול בני משקים.
לאחר השחרור מצה"ל החל לימודי תואר ראשון במדעי המדינה באוניברסיטת תל אביב ולאחר מכן השלים תואר שני במנהל ומדיניות ציבורית באוניברסיטת תל אביב.

מתחילת שנות ה-90 כהן מילא תפקידים בכירים בחברות בנייה ותעשייה מובילות, כאשר בשנת 2002 מונה להיות מנכ"ל חברת תרמוקיר עד היום.

כהן ממלא בעשור האחרון מגוון תפקידים בהתאחדות התעשיינים וכיום משמש יו"ר ועדת העבודה ופורום לחדשנות ובניה מתקדמת.

בשנת 2016 זכה בפרס התעשייה על תרומתו המשמעותית לתעשייה בישראל.

בשנת 2018 הוענק לו "אות הבנייה הירוקה" על קידום באופן רב תחומי את נושאי הקיימות והבנייה הירוקה בתעשייה ובענף הבנייה בכללותו.

כהן הוא בן קיבוץ חורשים וחבר הקיבוץ, נשוי ואב לשלושה.

## קישורים חיצוניים
* קורות חיים באתר התאחדות התעשיינים
* 
* 
* 
* 
* סיפור מקומי תרמוקיר - ציר זמן המתאר את התפתחות תרמוקיר בניהולו של אלי כהן

## הערות שוליים

קטגוריה:זוכי פרס התעשייה
קטגוריה:תעשיינים ישראלים
קטגוריה:מנכ"לים ישראלים
קטגוריה:בוגרי אוניברסיטת תל אביב
קטגוריה:חורשים (קיבוץ): אישים
קטגוריה:רמות מאיר: אישים
קטגוריה:ישראלים שנולדו ב-1962
מאט פרקשן

**מאט פריצ'מן** (באנגלית: **Matt Fritchman**; נולד ב-1 בדצמבר 1975), הידוע יותר בשם העט **מאט פרקשן**, הוא קומיקסאי אמריקאי זוכה פרס אייזנר, הידוע בעבודתו ככותב איירון מן, איירון פיסט, אקס מן, והוקאיי, עבור מארוול קומיקס, "קזנובה" ו-"Sex Criminals" עבור אימג' קומיקס וג'ימי אולסן עבור DC Comics.

באפריל 2012, מגזין IGN דירג את הרצותיו של פרקשן לקומיקסים של איירון מן במקום השישי ברשימת 25 הרצות הקומיקס הטובות ביותר של העשור.

## ביוגרפיה
מאט פרקשן נולד ב-1 בדצמבר 1975 בשיקגו הייטס, אילינוי. בילדותו הוא פיתח זיקה לספר סיפורים, והוא נהנה לקרוא ספרי ורצועות קומיקס. הקומיקס הראשון שהוא זוכר שקנה היה גיליון באטמן מספר 316 (אוקטובר 1979), והוא אהב את רצועות הקומיקס בעיתונים פינאטס ודונסברי. הוא הפך לקורא שבועי קבוע של ספרי קומיקס בערך בתקופת סיום סיפור הקרוסאובר של די סי קומיקס מ-1985–1986 "המשבר בעולמות האינסופיים", אך הוא מצא את סיפור העלילה מוזר ובלתי מובן ונמשך לכיוון מארוול קומיקס במקום. ספיידרמן הפך לדמות המועדפת עליו, והוא קרא פרסומי מארוול אחרים כמו מלחמת הכוכבים וכח המחץ.

בסוף שנות ה-90 עבד כשכיר בחנות קומיקס בשארלוט, קרוליינה הצפונית, והשתתף בפורום האינטרנטי של וורן אליס תחת שם המשתמש "מאט פרקשן".

פרקשן התחיל את דרכו בתעשיית הקומיקס אצל מו"לים קטנים יותר, כולל AiT / Planet Lar ו-IDW Publishing, שרבים מהם העסיקו אנשים שפגש בפורום של וורן אליס; משכך, הוא המשיך להשתמש בשם "פרקשן" מכיוון שזה היה השם שתחתיו צבר מוניטין. הוא נודע בתחילת דרכו בזכות עבודתו העצמאית "חמשת אגרופי המדע" ו"קזנובה", לפני שקיבל על עצמו מספר משימות עבור מארוול קומיקס.

פרקשן כתב שני טורים ל-Comic Book Resources אחד בשם "Poplife" והשני בשם - "The Basement Tapes", עם ג'ו קייסי.

פרקשן הוצמד לאד ברובייקר על ריצה משותפת על איירון פיסט של מארוול. הצמד חבר מחדש גם לריצה על אקס-מן לזמן קצר, ולאחר מכן פרקשן כתב את הסדרה לבדו עד שעזב אותה בשנת 2011. הוא כתב ריצה על תור ועל איירון מן, שהאחרון הביא לעבודתו בייעוץ על סט הצילומים של הסרט איירון מן 2. הוא אף כתב את משחק הווידאו איירון מן 2 שנעשה בחיבור לסרט ההמשך.

בשנת 2011 פרקשן כתב את הסדרה המוגבלת המרכזית של הקרוסאובר "הפחד עצמו". בדצמבר 2011 הוא חידש את הסדרה הדפנדרס עם האמן טרי דודסון ובאוגוסט 2012 הוא התחיל סדרה חדשה של הוקאיי עם האמן דייוויד אג'ה. כחלק מיוזמת "Marvel NOW!" בנובמבר 2012 הושק מחדש הכותר ארבעת המופלאים עם צוות היצירה הכותב מאט פרקשן והאמן מארק בייגלי. סדרת בת שלה בשם "FF" הופקה על ידי פרקשן והאמן מייק אלרד. פרקשן עזב את שתי הסדרות עקב התחייבויות עבודה אחרות.

בשנת 2013, פרקשן והאמן צ'יפ זדארסקי יצרו יחד את הסדרה "Sex Criminals" עבור אימג' קומיקס.

בשנת 2014, בשיתוף האמן כריסטיאן וורד יצר את סדרת המדע בדיוני "ODY-C", סיפור מחדש של האודיסיאה עם החלפה של מגדר הדמויות.

בשנת 2023, יחד עם כריס בלאק  השניים יצרו את סדרת הפעולה והמדע-בדיוני "מונרך: מורשת של מפלצות"  עבור רשת אפל TV פלוס; המבוססת על המפלצת הבדיונית "גודזילה".

## חיים אישיים
פרקשן נשוי לקלי סו דקוניק, קומיקסאית ומתרגמת של מאנגה לאנגלית, אותה הכיר כששניהם היו משתתפים בפורומים של וורן אליס. הם הורים לשניים.

## ביאורים

## קישורים חיצוניים

* 

## הערות שוליים

קטגוריה:סופרים אמריקאים הידועים בשם עט
קטגוריה:קומיקסאים אמריקאים
קטגוריה:אמריקאים שנולדו ב-1975
מטאלורג מוסקבה

**מטאלורג מוסקבה** הוא מועדון כדורגל רוסי ממוסקבה, המתמודד באליפות העיר מוסקבה, המורכבת מקבוצות חובבניות אך בשיאה הקבוצה התמודדה בליגת העל הסובייטית בכדורגל והישג השיא שלה הוא מקום שלישי בעונת 1938 ובסך הכל השתתפה במשך 4 עונות בליגה הבכירה בברית המועצות (בשנים 1937–1940).
## היסטוריה
המועדון נוסד בשנת 1923 ונקרא במקור **מועדון הספורט אסטחוב** (Астаховский клуб спорта).

בשנת 1925 הועברה הקבוצה ליבות מפעל פטיש ומגל ושמו שונה ל**מועדון הנפתי על שם אסטחוב** (Районный клуб имени Астахова» ,РКимА) על שם אילאריון אסטחוב. במהלך מהפכת פברואר של שנת 1917 ברוסיה, הוא נהרג על ידי קצין משטרה ב-28 בפברואר בגשר יאוזסקי במהלך הפגנת פועלים במחוז רוגוז'סקו-סימונובסקי.

בשנת 1923 השתתפה הקבוצה באליפות מוסקבה. ב-1925, 1926, 1928, 1929, 1930 (סתיו) הקבוצה נטלה חלק בבית א' של אליפות מוסקבה. מאז 1931 התערב מפעל פטיש ומקל בניהול המועדון ושמו שונה לקבוצת **"פטיש ומגל"** (Серп и Молот). הקבוצה זכתה באליפות מוסקבה בשנת 1932 (סתיו) וב-1933 (סתיו). בשנת 1936 הורשתה להשתתף בליגות הלאומיות של ברית המועצות והחלה את דרכה בליגה השנייה. בשנת 1937 העפילה לליגת העל הסובייטית והמועדון שיחק ברמה הגבוהה ביותר באליפות ברית המועצות בשנים 1937–1940 כשההישג הגבוה ביותר היה מקום שלישי בשנת 1938.

בשנים 1926–1940, שיחקו בשורותיה מספר כדורגלנים ידועים כמו בוריס ארקדייב, ולנטין גרנטקין, גריגורי פדטוב, פיודור סלין, סרגיי קפלקין, קונסטנטין בסקוב ובוריס רזינסקי.

עם זאת, הקבוצה לא חזרה לעצמה לאחר פרוץ מלחמת העולם השנייה ועד לפירוק ברית המועצות התמודדה בליגות הנמוכות.

בשנת 2017 מטאלורג הוקמה מחדש ונרשמה לליגה השלישית אך לאחר מכן פורקה שוב.

## תארים
;אליפות ברית המועצות
* מקום שלישי (1): 1938
;ליגת המשנה הסובייטית
* זכייה (1): 1936 (סתיו)
;אליפות מוסקבה
* זכייה (1): 1933 (סתיו)

## קישורים חיצוניים
*  

## הערות שוליים

קטגוריה:מוסקבה: מועדוני כדורגל
קטגוריה:קבוצות כדורגל רוסיות שהתפרקו
קטגוריה:קבוצות כדורגל סובייטיות
קטגוריה:קבוצות כדורגל ששיחקו בליגה הבכירה בברית המועצות
קטגוריה:קבוצות כדורגל שהוקמו ב-1923
אוטו ברנאט

**אוטו ברנאט**, (במקור **זינגר**, בהונגרית: **Bernát Ottó**; קסטהיי, 14 בספטמבר 1872 – בודפשט, 25 במרץ 1937) היה עיתונאי בולט במספר עיתונים וכתבי עת בבודפשט ומחוצה לה, וכן עורך דין יהודי-הונגרי.

## קורות חיים
אוטו זינגר נולד במשפחה יהודית כבנם של ד"ר ברנאט זינגר, רופא (1840–1892) ושל יוליה וייס (1850–1900). למד משפטים באוניברסיטת בודפשט (שמה היום אוניברסיטת אטווש לוראנד) וכסטודנט למשפטים היה איש המערכת ולאחר מכן בעל טור בנושא מדיניות חוץ בעיתון היומי "הסכמה" (Egyetértés). משנת 1905 עסק בעריכת דין והיה המזכיר והיועץ המשפטי של סינדיקט העיתונים היומיים בבודפשט. משנת 1912 עבד ברנאט בתור פובליציסט כלכלי עבור היומון החשוב פשטי נפלו, מ-1913 עבור "העולם", "חדשות הערב", (Esti Kurir), ועד 1933 עבור "העיתון ההונגרי" (Magyar Hírlap).

### חייו האישיים
ב-12 באפריל 1905 נשא את אילונה הנטאלר בבודפשט, ואחר כך כעבור שלוש שנים התגרשו.

## לקריאה נוספת
* לקסיקון ביוגרפי קסטהיי. 2010.
* 
* לקסיקון יהודי הונגריה. אד. פטר אויווארי. בודפשט, 1929.

## קישורים חיצוניים

* אוטו ברנאט ב-Arcanum

## הערות שוליים

קטגוריה:בעלי טור יהודים הונגרים
קטגוריה:פובליציסטים יהודים
קטגוריה:עיתונאים יהודים הונגרים
קטגוריה:עורכי דין יהודים הונגרים
קטגוריה:קסטהיי: אישים
קטגוריה:הונגרים שנולדו ב-1872
קטגוריה:הונגרים שנפטרו ב-1937
Show & Tell

**Show & Tell** (בעברית: **להציג ולספר**) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.

הוידאו קליפ הרשמי של השיר הועלה לערוץ היוטיוב של מלאני מרטינז ב-4 באוקטובר 2019. נכון לאוקטובר 2020, מונה הצפיות של הקליפ עומד על כ-40 מיליון צפיות.

## רקע
השיר נכתב על ידי מלאני מרטינז, יחד עם מייקל קינן, והופק על ידי קינן, שעבד עם מרטינז גם על יתר שירי האלבום (למעט Drama Club), וכן על השירים "Piggyback", ו-"Gingerbread Man".

בטרם פרסום שירי האלבום, עלה לערוץ היוטיוב של מרטינז קטע קצר מתוך השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.

## הצלחה במצעדים
עם יציאתו, נכנס השיר למצעד השירים מתחת להוט 100, כאשר תחילה היה במקום ה-17, ולאחר מכן עלה למקום ה-14, בו שהה שבועיים רצופים. בנוסף, נכנס השיר למצעד המכירות הדיגיטליות של שירים אלטרנטיביים, ושהה במקום ה-21 שבוע אחד בלבד. במצעד הסינגלים הניו זילנדי, הגיע השיר למקום ה-21.

מלבד מצעדי המדינות, Show & Tell נכנס לרשימת השירים המוזרמים ביותר בספוטיפיי ברחבי העולם באותו היום, כאשר הגיע למקום ה-158, ובכך הפך לשיר השלישי הכי מצליח של מרטינז ברשימה זו, לאחר "Pity Party", שהגיע למקום ה-82 במאי 2016, ו-"Play Date", שהגיע למקום ה-26 במאי 2020.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
מרים אורלסקה

**מרים אורלסקה** (בפולנית: **Miriam Orleska**; 1900, ורשה – 1943, מחנה ההשמדה טרבלינקה) הייתה שחקנית יהודייה אשר שיחקה בתיאטרון יידיש, ידועה בעיקר בזכות תפקידה כלאה במחזה הדיבוק מאת ש. אנ-סקי.

## ביוגרפיה
אורלסקה החלה לשחק בגיל צעיר, ושיחקה את תפקיד דוד בהפקת "מיטן שטרום" של שלום אש בשנתה האחרונה בגימנסיה. היא למדה תיאטרון ב-"Instytucie Pedagogicznym w Warszawie" ו-"Warszawska Szkola Dramatyczna" תחת הלנה הריניוויצ'קה. אלכסנדר זלברוביץ סייע לאורלסקה להקים את הלהקה הווילנאית ב-1919, שבה הופיעה בפולין, רומניה, צרפת, גרמניה, הולנד, בלגיה, אנגליה. היא שיחקה תפקידים במחזות רבים בין היתר "הקמצן" למולייר, "יום ולילה" של ש. אנ-סקי, שדות ירוקים של פרץ הירשביין, בגרסת היידיש של "אוריאל אקוסטה" לקארל גוצקוב ובמחזות של שלום עליכם, ארתור שניצלר, ויוג'ין או'ניל.
אורלסקה ידועה בעיקר בזכות משחקה של לאה בהצגת בכורה העולמית של "הדיבוק" של ש. אנ-סקי בשנת 1920. רוברט מוסיל תיאר את אורלסקה כ"השחקנית היפה ביותר מאז שאליאונורה דוזה הופיעה על הבמה" והוסיף: "רוצים לראות את השחקנית הזו בתפקיד נהדר על במת התיאטרון באירופה, אולי דסדמונה."
[ימין|ממוזער|200px|(משמאל לימין) [נח נחבוש, מרים אורלסקה, ואלכסנדר שטיין מציגים את הדיבוק בהפקת הלהקה הווילנאית. פולין, 1920.]]
במהלך השואה אורלסקה שיחקה בגטו ורשה בתיאטרון פמינה ולימים "Nowy Teatr Kameralny" היא עבדה גם ב"אליינהילף", ארגון הרווחה היהודי בגטו. היא נרצחה במחנה ההשמדה טרבלינקה בשנת 1943 יחד עם בעלה מרדכי מזו.

## קישורים חיצוניים

קטגוריה:שחקני תיאטרון יידיש
קטגוריה:אסירים בגטו ורשה
קטגוריה:נספים במחנה ההשמדה טרבלינקה
קטגוריה:שחקניות תיאטרון יהודיות פולניות
קטגוריה:שחקני תיאטרון יהודים פולנים
קטגוריה:ילידות 1900
קטגוריה:פולנים שנולדו ב-1900
קטגוריה:נפטרות ב-1943
לאונדרה קרוגר

**לאונדרה ריד קרוגר** (באנגלית: **Leondra Reid Kruger**; נולדה ב-28 ביולי 1976) היא משפטנית אמריקאית, המכהנת כשופטת בית המשפט העליון של מדינת קליפורניה.

## ביוגרפיה
קרוגר נולדה בלוס אנג'לס לאם ממוצא ג'מייקני ולאב יהודי. גדלה בדרום קליפורניה. סיימה לימודים לתואר ראשון באוניברסיטת הרווארד ולאחר מכן השלימה לימודי תואר במשפטים בבית הספר למשפטים של אוניברסיטת ייל, שם הייתה עורכת כתב העת Yale Law Journal. התמחתה במשרד הפרקליט הפדרלי של מחוז לוס אנג'לס. 

לאחר עבודה במשרד עורכי דין שימשה שנתיים (2002–2004) כעוזרת משפטית - תחילה לשופט דייוויד טאטל (David S. Tatel) בבית המשפט הפדרלי לערעורים במחוז קולומביה ולאחר מכן לשופט ג'ון פול סטיבנס בבית המשפט העליון של ארצות הברית. בשנתיים הבאות עבדה במשרד עורכי דין. ב-2007 שימשה כמרצה אורחת בבית הספר למשפטים באוניברסיטת שיקגו.

בשנים 2007 עד 2014 עבדה קרוגר במחלקת המשפטים של ארצות הברית. עד 2013 הייתה עוזרת לפרקליט המדינה של ארצות הברית, ובמסגרת זאת הופיעה בפני בית המשפט העליון. שימשה גם כסגנית בפועל של פרקליט המדינה. לאחר מכן הייתה לסגן שני לראש מחלקת הייצוג המשפטי במשרד המשפטים.

בנובמבר 2014 מינה מושל קליפורניה ג'רי בראון את קרוגר לשופטת בית המשפט העליון של קליפורניה. מינויה אושר בסוף דצמבר והיא נכנסה לתפקידה ב-5 בינואר 2015. בגיל 38 בעת מינויה היא השופט השלישי הצעיר ביותר לכהן בבית המשפט. היא האישה האפרו-אמריקאית השנייה לכהן בו.

בבחירות הכלליות בנובמבר 2018 אשררו המצביעים בקליפורניה את המשך כהונתה של קרוגר כשופטת לתקופה של 12 שנים.

קרוגר נשואה ואם לשני ילדים, שאחד מהם נולד לאחר שהחלה בכהונתה כשופטת.

## קישורים חיצוניים

* לאונדרה קרוגר, באתר הרשות השופטת של קליפורניה

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שופטות בתי משפט במדינות ארצות הברית
קטגוריה:שופטי בתי המשפט של מדינת קליפורניה
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרות בית הספר למשפטים באוניברסיטת ייל
קטגוריה:בוגרי בית הספר למשפטים באוניברסיטת ייל
קטגוריה:סגל מחלקת המשפטים של ארצות הברית
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
דודנים מתנשקים

**דודנים מתנשקים** (באנגלית: **Kissin' Cousins**) הוא סרט מוזיקלי אמריקאי משנת 1964 בבימויו של ג'ין נלסון, עם אלביס פרסלי בתפקיד כפול של שני דודנים מדרגה שלישית הדומים זה לזה אך שונים באופיים.

התסריט היה מועמד לפרס גילדת הכותבים של אמריקה.

## תקציר העלילה
צבא ארצות הברית דורש להקים בסיס טילים בליסטים בין-יבשתיים בשמורה הטבע Great Smoky Mountains בטנסי. בשטח הזה נמצאת חווה פרטית של משפחת טאטום שמסרבת להתפנות.

גנרל אלווין דונפורט (דונלד וודס) פוקד על קפטן רוברט סלבו (ג'ק אלברטסון) לדאוג לפינוי תוך שבעה ימים אחרת יוצב בגרינלנד. סלבו מחפש קרוב משפחה של המשפחה שמשרת בצבא ומוצא את לוטננט ג'וש מורגן (אלביס פרסלי). הוא מזמן אותו ומטיל עליו את המשימה ומזהיר שאם לא יעמוד בה, שניהם יוצבו בגרנלנד...

הם נסעים למקום בשיירה צבאית כשג'ון (בבגדים אזרחיים) וסלבו בג'יפ הראשון וג'ון שר "Smokey Mountain Boy". בהגיעם למקום הם מותקפים ביריות. גון עולה לגבעה עם מכשיר קשר עליו עליה גרב ניילון במקום דגל לבן. על הגבעה הוא מוצא את סלינה (איבון קרייג) ואזליה (איבון קרייג ) ביחד עם אחיהם ג'ודי (אלביס פרסלי) שהוא ואחיותיו הם בני דודים שלו מדרגה שלישית. שתי האחיות מתחילות לחזר אחרי ג'ון אך הוא בוחר בזליה וסלינה בוחרת בעוזר שלו, רס"ר ביילי (טומי וודס).

ג'וש וסלבו נפגשים עם אבי המשפחה, פאפי טאטום (ארתור או'קונל) ואשתו (גלנדה פארל). פאפי מסרב להשכיר את השטח.

לחיילים מצטרפת טוראי מידג' ביילי (סינטיה פפר) בתור מדפיסה וג'וש מתאהב בה.

13 נערות מהאזור מתאספות כדי להתחיל עם החיילים, המשא ומתן נתקע והגנרל עומד לבקר במקום. לבסוף מצליח ג'וש לשכנע את פאפי להשכיר את השטח תמורת 1,000 דולר לחודש והבטחה כי ייסלל כביש מיוחד לבסיס שלא יעבור בשטח החווה ולא יפריע לו לזקק אלכוהול מתירס.

הגנרל מגיע וכולם שמחים ורוקדים ריקודי קאנטרי.

## צוות השחקנים

## קישורים חיצוניים

* קדימון לדודנים מתנשקים, באתר יוטיוב
* אלביס שר Smokey Mountain Boy, באתר יוטיוב
* סצנת הסיום של דודנים מתנשקים, באתר יוטיוב

## הערות שוליים

קטגוריה:סרטי 1964
קטגוריה:סרטי אלביס פרסלי
קטגוריה:סרטי מטרו גולדווין מאייר
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים
ברברה מורגנשטרן

**ברברה מורגנשטרן** (בגרמנית: **Barbara Morgenstern**; נולדה ב-19 במרץ 1971 בהאגן, גרמניה) היא מוזיקאית וזמרת גרמנייה.
## חייה
ברברה מורגנשטרן נולדה בהאגן והחלה ללמוד נגינה בגיל צעיר. אחרי סיום הלימודים היא החליטה להתחיל בקריירה בתחום המוזיקה ועברה להמבורג. בהיותה בהמבורג היא הייתה בסגל מקהלה. בשנת 1994 ברברה מורגנשטרן עברה לברלין ותחילה ניגנה בלהקה. משנת 1996 היא מתרכזת ביצירת מוזיקה משלה.

בשנים 1997–1998 הוציאה ברברה מורגנשטרן את הקלטות הראשונות שלה. בהמשך היא עשתה סיבוב הופעות בגרמניה, אוסטריה ושווייץ. בשנת 1998 יצאה האלבום הראשון של הזמרת. בהמשך היא הוציאה אלבומים נוספים בשיתוף פעולה עם מוזיקאים גרמנים אחרים.

בשנת 2004 היא קיבלה הזמנה לסבב הופעות עם מקסימיליאן הקר שנמשך 34 ימים בכל העולם.

בסך הכול היא הוציאה כ-10 אלבומים ובנוסף לכך הקלטות של סינגלים.

## דיסקוגרפיה
### אלבומים
* *Vermona ET 6-1* (1998)
* *Fjorden* (2000)
* *Nichts Muss* (2003)
* *Tesri* (with Robert Lippok, 2005)
* *The Grass Is Always Greener* (2006)
* *BM* (2008)
* *Fan No.2* (2010)
* *Sweet Silence* (2012)
* *Doppelstern* (2015)
* *Unschuld und Verwüstung* (2018)

## קישורים חיצוניים

* 

קטגוריה:זמרות-יוצרות גרמניות
קטגוריה:זמרות פופ
קטגוריה:גרמניות שנולדו ב-1971
קטגוריה:גרמנים שנולדו ב-1971
ניקי קלי

**איימון נואל קלי** (באנגלית: **Eamonn Noel Kelly**; נולד ב-9 בינואר 1951), ידוע כ**ניקי קלי**, הוא פוליטיקאי אירי מארקלוב שבמחוז וויקלו. הוא נולד כאדוארד נואל קלי מגרייגנאמאנה, מחוז קילקני. הוא היה חבר במפלגת שין פיין. מאוחר יותר עזב את מפלגתו, כדי להצטרף למפלגה הסוציאליסטית האירית ב-1974.

## ביוגרפיה
בשנות ה-80 זכה קלי לתהילה ברחבי אירלנד לאחר שנידון, ב-1978, ל-12 שנות מאסר בגין חלקו לכאורה בשוד הרכבות בסאלין. הקמפיין לשחרורו היה מפורסם בשנות השמונים, וברחבי המדינה צוירו כתובות גרפיטי בדרישה "שחררו את ניקי קלי". עדויות על העינויים שביצעו נגדו ונגד שני שותפיו לפשע אוסגור ברייטנאך ובריאן מקנלי, גרמו לשלטונות לשחרורו. הלהקה האירית פלאנקסטי הקדישה לו את אלבומם משנת 1983 "מילים ומוזיקה".

איש מפלגת הפועלים, פאט מק'קרטן, שימש כפרקליטו בשלב זה, אף על פי שהיו מתנגדים פוליטיים בפיצול המפלגה לשין פיין ו-IRSP.

ב-1984 שוחרר קלי "על רקע הומניטרי". הוא קיבל חנינה נשיאותית ב-1992, ולמעלה ממיליון פאונד כפיצוי בעקבות קמפיינים לשחרורו ותנאי מאסרו. את המערכה לשחרורו הובילו ארגוני זכויות האדם כאמנסטי אינטרנשיונל ו-ICCL.

אירועי המעצר והמשפט של קלי היו נושא לסדרה תיעודית ששודרה בערוץ RTE, ששודרה ב-22 בספטמבר 2014.

## קריירה פוליטית
קלי נבחר למועצת העיר ארקלוב ב-1991 ולמועצת מחוז וויקלו ב-1999. ב-2001 הצטרף למפלגת העבודה.

ב-2008 נבחר לראשות עיריית ארקלוב.

הוא התמודד ללא הצלחה כמועמד למפלגת הלייבור עבור מחוז הבחירה וויקלו בבחירות הכלליות ב-2002, שם הובס על ידי מילדרד פוקס ב-19 קולות, ובבחירות הכלליות ושוב ב-2007. בתחילת 2011 עזב את מפלגת העבודה בגלל סכסוך על בחירת מועמדים בכינוס המפלגה. למרות השמועות כי בכוונתו להצטרף לשין פיין או לברית השמאל המאוחדת הוא ניהל קמפיין בחירות בבחירות הכלליות ב-2011 כמועמד עצמאי במחוז וויקלו. הוא לא נבחר וקיבל רק 0.7% מקולות.

הוא איבד את מושבו בבחירות המקומיות ב-2014.

## הערות שוליים

קטגוריה:מורשעים שזוכו
קטגוריה:פוליטיקאים אירים
קטגוריה:חברי שין פיין
קטגוריה:אירים שנולדו ב-1951
פיל נפוליאון

**פיל נפוליאון** (באנגלית: **Phil Napoleon**; 2 בספטמבר 1901, בוסטון – 1 באוקטובר 1990, מיאמי) היה חצוצרן אמריקאי של מוזיקת ג'אז, ממוצא איטלקי.

## ביוגרפיה
פיליפו נאפולי, שאימץ את שם האמן "פיל נפוליאון" ניגן בחצוצרה מגיל 5. במהלך העשור הראשון של המאה ה-20 הוא היה בין המוזיקאים הראשונים בצפון-מזרח ארצות הברית, שהחל לנגן בסגנון חדש שהגיע מניו אורלינס - ג'אז.

ביחד עם פסנתרן פרנקו סיגנורלי, הוא הקים הרכב "The Original Memphis Five" בשנת 1917. בהמשך להרכב זה הצטרף ג'ימי ליטל. במהלך שנות ה-20 של המאה ה-20 ההרכב הוציא מאות הקלטות אך התפרק בשנת 1928. במהלך שנות ה-30 של המאה ה-20 הוא ניגן בעיקר ברדיו.

בהמשך פיל נפוליאון עבר ללוס אנג'לס בה הצטרף להרכב מקומי. בשנת 1947 הוא חזר לניו יורק ובשנת 1950 הקים מחדש את "The Original Memphis Five". בשנת 1959 הם הופיעו בפסטיבל הג'אז של ניופורט ועשו הקלט הלש הופעה זו.

בשנת 1966 פיל נפוליאון עבר למיאמי בה הקים מועדון ג'אז בו הוא ניגן עד לסוף שנות ה-80.

## קישורים חיצוניים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:נגני ג'אז: חצוצרנים
קטגוריה:חצוצרנים אמריקאים
קטגוריה:אמריקאים שנולדו ב-1901
קטגוריה:אמריקאים שנפטרו ב-1990
סורת אל-קצץ

**סורת אל-קצץ** (בערבית: **سورة القصص**, "הסיפור" או "הסיפורים") היא הסורה ה-28 בקוראן. הסורה מונה 88 פסוקים, ושמה נגזר מפסוק 25.

## תוכן הסורה
* פסוקים 1–2 מכריזים כי הנאמר בקוראן הוא האמת.
* פסוקים 3–46 מגוללים את סיפורו של משה, ומפרטים כיצד אללה עזר לו לאורך כל ימי חייו.
** פסוקים 4–14 מתארים את ילדותו של משה בארמונו של פרעה.
** פסוקים 15–21 מתארים את הסתבכותו של משה עם הרשויות במצרים, לאחר שהוא הרג בטעות מצרי.
** פסוקים 22–29 מתארים את בריחתו של משה אל מדין, ואת מפגשו עם יתרו.
** פסוקים 30–35 מתארים דיאלוג בין משה לאללה.
[ממוזער|[משה באסלאם|משה  מציג את אותות אללה בפני פרעה, איור לפסוקים 36–38 בסורה]]
** פסוקים 36–42 מתארים את הקונפליקט של משה ופרעה, עד לטביעתו של פרעה בים.
** פסוק 43 מתאר את קבלת התורה.
* פסוקים 47–84 מתארים בהרחבה את העילות והסיבות שסיפקו הפוליתאיסטים לאי אמונתם בקוראן.
* פסוקים 85–88 הם מילות עידוד ונחמה למוחמד בנוגע למשימתו.

## קישורים חיצוניים

## הערות שוליים

קטגוריה:סורות
רון זיסנבך

**רון זיסנבך** (ידוע גם כ**זוס**; 1970 – 29 בספטמבר 2018) היה קריקטוריסט, קומיקסאי וסופר ישראלי. היה ידוע בעיקר בזכות סדרת הקומיקס שלו, יתומי הסערה, שפורסמה במוסף "גלריה" מבית הארץ פעם בשבוע.

## ביוגרפיה
זיסנבך נולד בשנת 1970 בישראל.

בין השנים 1992 ל-1994 למד בבית הספר לאומנויות בצלאל, במחלקה לעיצוב גרפי. לאחר מכן בשנים 1994–1998 למד בבית הספר סם שפיגל לקולנוע ולטלוויזיה.

הוא פרסם מדורים וטורים שונים בעיתונים, כשהמפורסם שבהם היה יתומי הסערה, קומיקס שסיפר על כמה בני נוער שניצלו מרעידת אדמה בפתח תקווה (שם איבדו את הוריהם) ועברו לחיות מחדש בתל אביב.

הוא נפטר ב-29 בספטמבר 2018 לאחר מאבק של שני עשורים במחלת פרקינסון. לאחר מותו אמני קומיקס רבים פרסמו מכתבי פרידה, בהם מישל קישקה, צחי פרבר ואורי פינק אך גם חברים כגון אמיר חדד ועוד.

בשנת 2020 נפתחה תערוכה של עבודותיו במוזיאון הישראלי לקריקטורה ולקומיקס, שם הוצגו עבודותיו לצד תמונות וסיפורים מחייו.

## ראו גם
* יתומי הסערה

## קישורים חיצוניים
* כל הפרקים של יתומי הסערה באתר 'עורלה'

## הערות שוליים

קטגוריה:מאיירים ישראלים
קטגוריה:קומיקסאים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1970
קטגוריה:ישראלים שנפטרו ב-2018
Let It Rain (שיר של דלתא גודרם)

**Let It Rain** הוא סינגל שהוקלט על ידי הזמרת-יוצרת האוסטרלית דלתא גודרם. השיר יצא לאור ב-6 בינואר 2020, על ידי חברת התקליטים סוני מיוזיק אנטרטיינמנט, כסינגל מתוך שלא אלבום. השיר נכתב בעקבות גל השרפות באוסטרליה (2019–2020). גרסה בהופעה חיה של השיר הועלתה לראשונה לאינסטגרם של גודרם בסילבסטר.

השיר הגיע למקום הראשון במצעד השירים הדיגיטליים של אוסטרליה.

## רקע וכתיבה
השיר נכתב על ידי דלתא גודרם, מתיו קופלי ומרלה אלטשולר והופק על ידי דלתא גודרם ומתיו קופלי גם כן. גודרם הקליטה גרסת אולפן מלאה של השיר, שכל ההכנסות ממנה נתרמו על מנת לעזור בכל אשר קשור לגל השרפות במדינה באותה העת. גרסה זו הייתה זמינה להורדה ב-6 בינואר והגיעה במהירות לראש טבלת האייטונס האוסטרלית.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-600 אלף השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של דלתא גודרם ב-8 בינואר 2020, בשידור חי. הקליפ צבר למעלה מ-200,000 צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דלתא גודרם
קטגוריה:שירים באנגלית
קטגוריה:שירי צדקה
קטגוריה:בלדות פופ
מורתי התמנונית

**מורתי התמנונית** (באנגלית: **My Octopus Teacher**) הוא סרט תיעודי זוכה אוסקר בהפקת נטפליקס משנת 2020 בבימויו של פיפה ארליך וג'יימס ריד. מככב בו קרייג פוסטר, שהפיק גם את הסרט. הסרט מתאר שנה שפוסטר בילה עם תמנון בר ממין נקבה. פוסטר עקב אחר התמנונה במשך רוב חייה.

יצירת הסרט ארכה כעשר שנים. הצילום נעשה על ידי הצלם התת-ימי רוג'ר הורוקס.

## תקציר
הסרט מתאר כיצד, בשנת 2010 החל פוסטר לצלול בדרום אפריקה. הוא החל לצלם את חוויותיו, ועם הזמן תמנונה צעירה משכה את תשומת ליבו. הוא עקב אחר תנועותיה מדי יום במשך חודשים, וזכה באמונה. בסרט מתאר פוסטר את ההשפעה על חייו בעקבות יחסיו עם התמנונה. במהלך צלילותיו הוא צולל במים קרים מאוד  עד כדי 8-9 מעלות, ללא חליפת צלילה וללא מכל גז דחוס, כדי להרגיש יותר טבעי עם עצמו וחלק מהסביבה ולכן הוא נאלץ לעלות כל פעם מעל פני המים כדי לנשום.  

הסרט מראה את חכמתה הרבה של התמנונה, את סקרנותה כלפי פוסטר, ואת יחסי האמון והקרבה שנבנים אט אט בין השניים. במהלך הסרט התמנונה מתגוננת מפני כריש גלדן מפוספס. באחת ההתקפות, התמנונה מאבדת את אחת מזרועותיה ואז נסוגה למאורה שלה כדי להתאושש, ושם מתחדשת הזרוע. מאוחר יותר, לאחר הזדווגות עם תמנון אחר והפקת מספר גדול של ביציות, התמנונה מאכילה את צאצאיה בחלקים מגופה ובהמשך גוססת וכריש מוצא את גופתה. פוסטר לומד הרבה מהתמנונה ומספר כיצד המפגש הכמעט יומיומי איתה במשך קרוב לשנה שינה את חייו.

פוסטר מתאר אז את השפעת החוויה שלו עם התמנונה על יחסיו עם בנו, ואת התפתחות בנו כצוללן. במהלך המסע עם התמנונה סיפר שהתפתחה אצלו תחושת עצמיות חזקה, ביטחון ועדינות ובעקבות כך גם השתנו אצלו היחסים מול בני האדם ומשפחתו מה שמאפשר לו לתת היום יותר לסביבה ולבנו.

## משתתפים
* קרייג פוסטר
* טום פוסטר

## הפצה
מורתי התמנונית שוחרר לצפייה ב־7 בספטמבר 2020 בנטפליקס.

## פרסים
* פרס אוסקר לסרט התיעודי הטוב ביותר לשנת 2021
* פרס בחירת מבקרי הדוקומנטריה לצילום הטוב ביותר
*פרס בחירת מבקרי הדוקומנטריה לסרט הדוקומנטרי על מדע/טבע הטוב ביותר

## קישורים חיצוניים

## הערות שוליים

קטגוריה:סרטים תיעודיים של נטפליקס
קטגוריה:סרטי 2020
קטגוריה:סרטים באנגלית
קטגוריה:צלילה
קטגוריה:סרטי טבע
קטגוריה:תמנון בתרבות
קטגוריה:סרטים דרום אפריקאיים
קטגוריה:זוכי אוסקר: הסרט התיעודי הטוב
Emotion Remixed +

**** הוא אלבום רמיקס של הזמרת הקנדית קארלי ריי ג'פסן. האלבום יצא לאור ב-18 במרץ 2016 ביפן דרך חברת התקליטים יוניברסל מיוזיק גרופ. האלבום כולל שמונה רמיקסים לסינגלים של ג'פסן מאלבומה השלישי ''Emotion'', יחד עם שני שירים חדשים: "First Time" ו-"Fever".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קארלי ריי ג'פסן
קטגוריה:אלבומי רמיקס באנגלית
Dolerme

**Dolerme** (בעברית: **פגע בי**) הוא סינגל שיווקי שהוקלט על ידי הזמרת-יוצרת הספרדייה רוסליה. השיר יצא לאור ב-24 במרץ 2020, על ידי חברות התקליטים סוני מיוזיק אנטרטיינמנט וקולומביה רקורדס. השיר לווה בקליפ מילים רשמי שהועלה לערוץ היוטיוב של רוסליה.

השיר הגיע למקום ה-11 במצעד השירים שבספרד.

## רקע וכתיבה
השיר יצא בהפתעה ללא הודעה קודמת של רוסליה. במקום זאת, היא הצהירה באינסטגרם שהיא נמצאת בבידוד עצמי בגלל מגפת הקורונה ושהיא איבדה את תחושת הזמן. היא קיוותה לגרום לאנשים להרגיש טוב יותר עם השיר, באותה דרך שבה מוזיקה תומכת בבריאות הנפש שלה ולכן החליטה להוציאה אותו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

## וידאו קליפ
האודיו הרשמי של השיר פורסם ב-24 במרץ 2020, תוך שהועלה לערוץ היוטיוב של רוסליה. באודיו ניתן לראות את עטיפתו של הסינגל, בו נראית רוסליה כשהיא על מזרן ופניה נראות מדוכדכות בעקבות הסיבה שציינה באינסטגרם שלה. זאת, תוך שלידה יש טלפון סלולרי, סכין ומסכה רפואית.

נכון לאוקטובר 2020, מונה הצפיות של הקליפ עומד על למעלה מ-10 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי רוסליה
קטגוריה:שירים בספרדית
קטגוריה:שירים שנכתבו על ידי רוסליה
קטגוריה:שירים שהופקו על ידי פרנק דוקס
קטגוריה:שירים על כאב לב
She (שיר)

**She** (בעברית: **היא**) הוא שיר שהוקלט על ידי הזמרת-יוצרת האמריקאית סלינה גומז, מתוך מהדורת הדלוקס של אלבום האולפן השלישי שלה, *[[Rare (אלבום של סלינה גומז)|Rare]]*. השיר יצא לאור ב-9 באפריל 2020, על ידי חברת התקליטים אינטרסקופ רקורדס, ביחד עם שאר שירי מהדורת הדלוקס של האלבום.

## רקע וכתיבה
השיר נכתב על ידי סם הומיי, ג'ון ווינר, MNEK, ג'סטין טרנטר וסלינה גומז והופק על ידי דה רום-מייטרס. בינואר 2020, יצא האלבום עצמו, תוך שבהמשך הודיעה גומז על כך שהיא מתכננת להוציא מהדורת דלוקס לאלבום, בו יכללו שלושה שירים חדשים: "She", "Souvenir" ו-"Boyfriend".

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.2 מיליון השמעות.

## ביקורת
באתר המוזיקה *Spectrum Culture* נכתב כי "השיר הוא מעין הוצאה מחודשת של "Lucky" של בריטני ספירס. בשיר, היא [סלינה גומז] מכירה בכך שכל הטעויות שעשתה עד לנקודת הזמן הזו היו שוות את זה. ניתן לראות זאת במילים של השיר, בהן גומז מסבירה מנקודת מבטה מדוע זה היה שווה את זה".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי סלינה גומז
OMG What's Happening

"**OMG What's Happening**" (בעברית: **אלוהים אדירים מה קורה**) הוא סינגל, שהוקלט על ידי הזמרת-יוצרת האמריקאית אווה מקס, מתוך אלבום הבכורה שלה, *[[Heaven & Hell (אלבום של אווה מקס)|Heaven & Hell]]*. השיר יצא לאור ב-3 בספטמבר 2020, כסינגל השביעי מתוך האלבום, על ידי חברת התקליטים אטלנטיק רקורדס.

השיר הגיע למקום ה-17 במצעד השירים שבפינלנד.

## רקע וכתיבה
מקס דיברה לראשונה על "OMG What's Happening" ברשתות החברתיות שלה ב-31 באוגוסט 2020. היא פרסמה את העטיפה הרשמית שלו ב-2 בספטמבר 2020, והודיעה כי הקליפ הרשמי שלו יפורסם למחרת, וקבעה שזה אחד מהשירים האהובים עליה ביותר מהאלבום.

עטיפת הסינגל מציגה את מקס, כשלראשה כובע בוקרים אדום וכפפות, בעודה עומדת על גבי משאית גדולת ממדים.

## וידאו קליפ
ב-2 בספטמבר 2020, הודיעה במאית הווידאו קליפים האמריקאית האנה לוקס דייוויס על מעורבותה בקליפ "OMG What's Happening", ברשתות החברתיות שלה. קליפ המילים הרשמי של השיר פורסם לראשונה ביוטיוב, במקביל להוצאת השיר עצמו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת אטלנטיק רקורדס
חריט ואן דר פיין

**חריט ואן דר פיין** (בהולנדית: **Gerrit van der Veen**; 26 בנובמבר 1902, אמסטרדם – 10 ביוני 1944, Overveen) היה פסל הולנדי. היה חבר במחתרת ההולנדית נגד הכיבוש הגרמני בהולנד במהלך מלחמת העולם השנייה.

ההיסטוריון רוברט-יאן ואן פלט כתב:בשנת 1940, לאחר הכיבוש הגרמני, ואן דר פיין היה אחד הבודדים שסירבו לחתום על מה שמכונה "Arierverklaring". בשנים שלאחר מכן הוא ניסה לעזור ליהודים בדרכים שונות. יחד עם המוזיקאי יאן ואן גילזה והאמן (הומוסקסואלי בגלוי), היסטוריון האמנות והמבקר וילם ארונדאוס, הקים ואן דר פיין את ארגון המחתרת De Vrije Kunstenaar (האמן החופשי). ואן דר פיין ושאר האמנים פרסמו עלון שקרא להתנגדות נגד הכיבוש. כשהגרמנים הורו להוציא תעודות זהות (Persoonsbewijzen) שהבדילו בין יהודים ללא יהודים, ואן דר פיין הנפיק כ-80,000 תעודות זהות מזויפות. הוא נעצר ב-12 במאי 1944, יחד עם המו"ל טיין ואן קלוסטר ואהובתו, הרקדנית סוזי ואן הול. הוא הוצא להורג ליד אוברווין.

בשנת 1945 הוצאו שרידיו ונקברו מחדש בבית הקברות Erebegraafplaats Bloemendaal. ב-9 במרץ 2002 הוכרז חסיד אומות העולם על ידי יד ושם.

לכבוד פעילותו במחתרת ההולנדית במהלך המלחמה נקרא רחוב על שמו באמסטרדם. במאי 1946 הוענק לו צלב ההתנגדות ההולנדי, אחד מ-95 האנשים שזכו לכבוד זה בין השנים 1946–1952.

## גלריית יצירותיו

Gerrit van der Veen - buste W. Einthoven - 1933.JPG|וילם איינתובן (1933)
Prins Hendrik Beschermheer.JPG|אנדרטה לכבוד היינריך, דוכס מקלנבורג-שוורין
DeEendrachtVanHetLand Veen.jpg|הפסל האחרון של ואן דר פיין, "אחדות הארץ" (1940), באוטרכט
Gedenkteken voor koningin Emma - Baarn - 20365575 - RCE.jpg|אנדרטה לכבוד אמה, נסיכת ולדק ופירמונט בבארן


## קישורים חיצוניים

קטגוריה:הולנדים חסידי אומות העולם
קטגוריה:חברי המחתרת ההולנדית
קטגוריה:מתנגדים לנאצים שהוצאו להורג
קטגוריה:הולנדים שנולדו ב-1902
קטגוריה:הולנדים שנפטרו ב-1944
Hitaasti

"**Hitaasti**" (בעברית: "**לאט**") הוא סינגל, שהוקלט על ידי הזמרת-יוצרת הפינית אוולינה, מתוך אלבום האולפן השלישי שלה, *[[III (אלבום של אוולינה)|III]]*. השיר יצא לאור ב-20 בינואר 2020, כסינגל הראשון והפותח מתוך האלבום, על ידי חברת התקליטים דאף ג'אם פינלנד.

השיר הגיע למקום השני במצעד השירים שבפינלנד.

## רקע וכתיבה
השיר נכתב על ידי אוולינה והופק על ידי טידו. השיר הגיע למקום השני במצעד שירי הסטרימינג של המדינה, תוך שהיה השיר השני המושמע ביותר בפינלנד באותו השבוע. במצעד השירים הרשמי של המדינה הגיע למקום השני גם כן. השיר הוא שיר פופ, בדומה לשירים נוספים של אוולינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.4 מיליון השמעות.

## וידאו קליפ
האודיו הרשמי של השיר הועלה לערוץ היוטיוב של אוולינה ב-23 בינואר 2020, שלושה ימים לאחר צאתו כסינגל.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אוולינה
קטגוריה:שירים שנכתבו על ידי אוולינה
מיקולה שפרנקו

**מיקולה וולודימירוביץ' שפרנקו** (באוקראינית: **Микола Володимирович Шапаренко**; נולד ב-4 באוקטובר 1998) הוא כדורגלן אוקראיני המשחק בעמדת הקשר בדינמו קייב ובנבחרת אוקראינה.

## קריירת מועדונים

שפרנקו הוא תוצר מחלקת הנוער של מועדון הכדורגל מריופול. הוא רשם את הופעת הבכורה שלו בקבוצה הבוגרת במסגרת הליגה ב-5 באפריל 2015, כשנכנס כמחליף בהפסד 6–2 לשחטאר דונצק. ביוני 2015, שפרנקו חתם על חוזה בדינמו קייב. לאחר שתי עונות בקבוצת המילואים של המועדון, הוא ערך את הופעתו הראשונה בקבוצה הבוגרת ב-18 בנובמבר 2017, כמחליף בזמן הפציעות בניצחון 0–2 על זירקה קרופיבניצקי.

## קריירה בינלאומית
שפרנקו ערך את הופעת הבכורה שלו במדים הלאומיים של נבחרת אוקראינה ב-31 במאי 2018, כאשר נכנס כמחליף במסגרת משחק ידידות מול נבחרת מרוקו.

נכלל בסגל נבחרת אוקראינה לטורניר יורו 2024.

## תארים
### קבוצתיים
;דינמו קייב
* הגביע האוקראיני (2): 2019/20, 2020/21
* הסופר קאפ האוקראיני (3): 2018, 2019, 2020
*אליפות אוקראינה (2) : 2020/2021, 2024/2025

## קישורים חיצוניים

## הערות שוליים

קטגוריה:קשרי כדורגל אוקראינים
קטגוריה:כדורגלנים אוקראינים
קטגוריה:כדורגלני נבחרת אוקראינה
קטגוריה:כדורגלני מריופול
קטגוריה:כדורגלני דינמו קייב
קטגוריה:כדורגלני יורו 2020
קטגוריה:כדורגלני יורו 2024
קטגוריה:אוקראינים שנולדו ב-1998
פיאט CR.25

**פיאט CR.25** (באיטלקית: **Fiat CR.25**) הוא מטוס צבאי דו-מנועי שיועד למספר משימות: מטוס קרב, מפציץ ומטוס סיור מתוצרת יצרנית המטוסים האיטלקית **Fiat Aviazione**  חברת בת של פיאט. טיסת בכורה נערכה ביולי 1937, ה"פיאט CR.25" יוצר בין השנים 1940–1943 באיטליה.

"פיאט CR.25" תרם למאמץ המלחמתי של איטליה במלחמת העולם השנייה. המטוס הוכיח את עצמו כגמיש בביצוע מספר משימות כמו לחימה לטווח ארוך, סיור מהיר לטווח בינוני, מפציץ קל ואפילו כמטוס מהיר של מטען ונוסעים.

### תצורות דגמים
#### בפועל
* "CR.25" – נבנו 2 אבות טיפוס, מטוסי סיור דו-מנועי.
* "CR.25bis" – נבנו 8 יחידות, בתצורות: מטוסי סיור אסטרטגיים, ומטוסי קרב מלווים ארוכי טווח.
* "CR.25 D" – אב הטיפוס MM (Matricola Militare) 332 תוכנן מחדש כ-"CR.25 D", מטוס שירות עבור הנספח האיטלקי בברלין.

#### בתכנון
* "CR.25quater" – היה גרסה חמושה יותר עם עלייה קלה בשטח הכנפיים ומנועי 1,175 כ"ס מתוצרת פיאט, באביב 1943. הדגם לא הגיע לייצור ונשאר על שולחנות השרטוט.

## "פיאט CR.25"
* יוצרו 11 יחידות (לא כולל 1 יחידה שתוכננה ולא יוצרה) עבור חיל האוויר המלכותי האיטלקי.
* מפתח מטוסי "פיאט CR.25" היה המהנדס האווירונאוטי "Celestino Rosatelli" .
* 2 מנועי בוכנה בתצורה מנועים רדיאלים 14 צילינדרים, 3.125 ליטר מתוצרת "פיאט", סוג מנוע "Fiat A.74" , דגם מנוע "A.74 R.C.38", עם ציוד הפחתה ומגדש על, גובה מדורג 1,800 מטר, משקל מנוע: 590 ק"ג (משקל יבש).
* מדחפים משתנים בעלי 3 להבים.
* מנוע קירור אוויר.
* 1 מאייד מתוצרת "Honeywell Aerospace"  מסוג "Bendix-Stromberg" .
* מהירות הזדקרות: 125 קמ"ש.
* דלק: 87 אוקטן.
* קיבולת מכלי דלק: 1600 ליטר.

## גלריה

קובץ:Fiat CR.25, scheda Aerei da Guerra.jpg | "פיאט CR.25"
קובץ:Fiat C.R.25.jpg | "פיאט CR.25"
קובץ:Fiat CR.25 on ground.jpg | "פיאט CR.25"


## ראו גם
* פיאט R.2
* פיאט BGA
* פיאט G.91Y

## קישורים חיצוניים

## הערות שוליים

קטגוריה:כלי טיס איטלקיים
קטגוריה:מטוסי קרב מתוצרת איטליה
קטגוריה:מפציצים
קטגוריה:מטוסים איטלקיים במלחמת העולם השנייה
קטגוריה:מטוסי סיור
קטגוריה:פיאט
קטגוריה:מטוסים במלחמת העולם השנייה
Say Something (שיר של קיילי מינוג)

"**Say Something**" (בעברית: "**תגיד/י משהו**") הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבום האולפן החמישה עשר שלה, *[[Disco (אלבום)|Disco]]*. השיר יצא לאור ב-23 ביולי 2020, על ידי חברות התקליטים דרנוטה רקורדס וברטלסמן מיוזיק גרופ, כסינגל הראשון מתוך האלבום.

השיר הגיע למקום החמישי במצעד השירים הדיגיטליים שבאוסטרליה.

## רקע וכתיבה
השיר נכתב על ידי קיילי מינוג, ג'ונתן גרין, אש האוויס וריצ'רד "ביף" סטנארד והופק על ידי ג'ון גרין וסטנארד גם כן. גרסת הרמיקס הרשמית של השיר שנעשתה על ידי סין קול הופצה בסמוך לצאת השיר עצמו. בנוסף לכך, פרסמה מינוג גרסה אקוסטית של השיר, בה היא מבצעת אותו מחדש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6.7 מיליון השמעות.

## וידאו קליפ
הווידאו קליפ הרשמי של השיר פורסם ב-7 באוגוסט 2020, בערוץ היוטיוב של קיילי מינוג וצבר למעלה מ-5 צפיות. הקליפ בוים על ידי סופי מולר.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:שירים שנכתבו על ידי קיילי מינוג
קטגוריה:וידאו קליפים שבוימו על ידי סופי מולר
קטגוריה:סינגלים בהוצאת BMG רייטס מנג'מנט
Holy

**Holy** (בעברית: **קדוש**) הוא סינגל שהוקלט על ידי הזמר הקנדי ג'סטין ביבר, בשיתוף הראפר האמריקאי צ'אנס הראפר. השיר יצא לאור ב-18 בספטמבר 2020, כסינגל הראשון מתוך אלבום האולפן השישי של ביבר, ''Justice'', על ידי חברת התקליטים דאף ג'אם.

## רקע וכתיבה
השיר נכתב על ידי ג'סטין ביבר, צ'אנס הראפר, אנתוני ג'ונס, ג'ון בליון, ג'ורגן אודגרד, מייקל פולאק, מיסטר פרנקס וטומי בראון והופק על ידי בליון, אודגרד, פולאק, פרנקס, ובראון, והוא בסגנונות הפופ וה-R&B, תוך שילוב של השפעות ממוזיקת גוספל. השיר הוא שיתוף הפעולה הרביעי בין ביבר לצ'אנס הראפר, לאחר "Confident", בו השתתף צ'אנס ו-"I'm the One" ו-"No Brainer" של די ג'יי חאלד, בהם השתתפו השניים.

## וידאו קליפ
הווידאו קליפ של השיר פורסם ב-18 בספטמבר 2020, בסמוך לצאתו של הסינגל, בשידור בכורה בערוץ היוטיוב של ביבר. הקליפ צולם במהלך טיול של ביבר יחד עם אשתו היילי בולדווין ברחבי ארצות הברית, ולצידם מופיעים בקליפ גם השחקנים ראיין דסטיני ווילמר ולדראמה.

## הצלחה
השיר הגיע היישר אל המקום השלישי במצעד הבילבורד הוט 100. במצעד הקנדה הוט 100, הגיע השיר למקום הראשון. בשבוע השני לעלייתו, הגיע השיר למקום השלישי במצעד הבילבורד גלובל 200, המורכב מנתוני השמעות ומכירות של למעלה מ-200 מדינות שונות, ולמקום החמישי במצעד הבילבורד גלובל ללא ארצות הברית, הפועל על אותו עיקרון, ללא נתוני הזרמות מארצות הברית.

במצעד הגלובלי היומי של ספוטיפיי הגיע השיר בשיאו למקום השישי. נכון למרץ 2022, השיר עומד על כ-560 מיליון השמעות בפלטפורמה. מה שהופך את השיר לשיר ה-18 של ביבר שחוצה ציון זה.

### רשימות סוף שנה וכל הזמנים
"Holy" נחשב בעיני מבקרים רבים לאחד השירים הטובים ביותר בין השנים 2020-2021, ונכלל במספר רשימות סוף שנה של השירים הטובים ביותר של בין השנים הללו. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר הכי חשוב הוא שגם למרות מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "Holy ניגש לישועה דתית באותה התלהבות תמימה ונעורים זה היה במקור לב ליבה של הפנייה של ביבר. גם ההתייחסות האקוסטית שלהם לשיר הייתה נחמדה".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירי צ'אנס הראפר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי טומי בראון
קטגוריה:שירים שנכתבו על ידי מייקל פולק
קטגוריה:שירים שהופקו על ידי טומי בראון
קטגוריה:וידאו קליפים שבוימו על ידי קולין טילי
קטגוריה:שירים על דת
קטגוריה:שירים נוצריים עכשוויים
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי פלטינה כפולה בארצות הברית
קטגוריה:סינגלים בהוצאת דף ג'אם רקורדינגס
Ay, Dios Mío!

***' (ב[[אנגלית]]: ***', ובעברית: **אלוהים אדירים!**) הוא סינגל שהוקלט על ידי הזמרת-יוצרת הקולומביאנית קרול ג'י. השיר יצא לאור ב-10 ביולי 2020, על ידי חברת התקליטים יוניברסל מיוזיק לטין אנטרטיינמנט, כסינגל מתוך אלבום *[[KG0516]]*.

השיר הגיע למקום השני במצעד השירים שבארגנטינה.

## רקע וכתיבה
השיר נכתב על ידי קרול ג'י, אווי און דה דראמס ודני אושן והופק על ידי אווי און דה דראמס גם כן, שעבד עם ג'י בעבר על חלק גדול מלהיטיה כדוגמת השיר "Love with a Quality" משנת 2019, והשיר "Follow" משנת 2020. השיר הוא שיר פופ, המשלב בתוכו את סוגת הרגאטון.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-145 מיליון השמעות.

## וידאו קליפ
הווידאו קליפ הרשמי של השיר פורסם ב-9 ביולי 2020 בשידור חי והועלה לערוץ היוטיוב של קרול ג'י. בתחילת הקליפ, ניתן לראות את ג'י כשהיא יושבת על כורסה מכוסה בפרווה, תוך שהיא שרה את השיר. בהמשך, ניתן לראותה מחוץ לביתה כשהיא מבצעת תנועות ריקוד שונות.

נכון לספטמבר 2021, מונה הצפיות של הקליפ עומד על למעלה מ-445 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:שירי יהלום בארצות הברית
קטגוריה:שירי יהלום במקסיקו
קטגוריה:סינגלים בהוצאת יוניברסל מיוזיק לטין אנטרטיינמנט
גלריית סמלי מחוז הצפון

רשימה זו כוללת את הסמלים שבהם נעשה שימוש ב**[[מחוז הצפון]] של מדינת [[ישראל]]**, לפי סוג הרשות המוניציפלית ולפי סדר הא'-ב':

## ערים

## מועצות מקומיות

## מועצות אזוריות

## ראו גם

מחוז הצפון
קטגוריה:ישראל: סמלים
קטגוריה:מחוז הצפון
The Good Ones

"**The Good Ones**" (בעברית: "**הטובים**") הוא סינגל שהוקלט על ידי הזמרת-יוצרת האמריקאית גבי בארט, מתוך אלבום הבכורה שלה, *[[Goldmine]]*. השיר יצא לאור ב-8 ביוני 2020, על ידי חברות התקליטים וורנר נאשוויל, כסינגל השני מתוך האלבום, כשהראשון מתוך האלבום הוא "I Hope", שיצא שנה קודם לכן.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי גבי בארט, זאק קייל, אמילי לנדיס וג'ים מק'ורמיק והופק על ידי זאק קייל ורוס קופרמן. ב-12 ביולי 2019, יצא השיר ברחבי העולם. בדצמבר של אותה השנה, הקליטה אותו מחדש בארט אך בצורה אקוסטית. רק ביוני 2020, הוחלט להפיץ אותו כסינגל השני מתוך האלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

## וידאו קליפ
הווידאו קליפ הרשמי של השיר פורסם ב-29 באוגוסט 2019, בערוץ היוטיוב של גבי בארט וצבר למעלה מ-13 צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירים באנגלית
קטגוריה:סינגלים בהוצאת וורנר רקורדס נאשוויל
הר טורברט (אנטארקטיקה)

**הר טורברט** (באנגלית: **Mount Torbert**) היא פסגה בולטת ברכס נפטון, בהרי פנסקולה בארץ המלכה אליזבת שבאנטארקטיקה.

להר צורת פירמידה.

גובהו של ההר 1,675 מטרים מעל פני הים; והוא ההר ה-2,496 בגובהו באנטארקטיקה.

ההר ממוקם במרכז מתלול טורברט שבצפון רכס נפטון.

## היסטוריה
### גילוי ומיפוי ההר

רכס נפטון (ובו ההר) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שנערכה במהלך מבצע דיפ פריז, שיצאה מתחנת מצר מקמורדו לים ודל וחזרה למצר.

הרי פנסקולה כולם (ובהם הר טורברט) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964 ועל ידי צי ארצות הברית בעונת המחקר (הקיץ האנטארקטי) 1956–1966.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא בשם זה, על שמו של לוטננט קומנדר ג'ון ה. טורברט (John H. Torbert), מצי ארצות הברית, שהיה הטייס בטיסה בה התגלה ההר; השם ניתן לאתר זה, בדומה לאתרים אחרים באזור אשר נקראו על שם אנשי הצוות של אותה טיסה.

## קישורים חיצוניים
* הר טורברט באתר הסקר הגאולוגי של ארצות הברית
* הר טורברט באתר הגאזט האנטארקטי המשווה SCAR של ממשלת אוסטרליה
* מפת אזור הר טורברט
* הר טורברט באתר peakery (מרחקים לאתרים סמוכים)
* מזג אוויר נוכחי מעודכן בהר טורברט
** תחזית מזג אוויר עדכנית ארוכת טווח עבור הר טורברט
** נתוני מזג אוויר היסטוריים וסטטיסטיקות מזג אוויר עבור הר טורברט

## הערות שוליים

טורברט
טורברט
Don't Stop (שיר של מייגן די סטליון)

"**Don't Stop**" (בעברית: "**אל תעצור**") הוא סינגל שהוקלט על ידי הראפרית האמריקאית מייגן די סטליון בהשתתפות הראפר האמריקאי יאנג ת'אג. הוא יצא לאור ב-2 באוקטובר 2020, בהוצאת חברות התקליטים 1501 סירטיפייד ו-300 אנטרטיינמנט, כסינגל השני מתוך אלבום הבכורה של די סטליון, *[[Good News]]*.

## רקע וכתיבה
שיתוף הפעולה נחשף לראשונה דרך עמוד האינסטגרם של חברת הקליטים 300 אנטרטיינמנט לאחר שפרסמו תמונה של שני האמנים יחד באולפן ההקלטות, שבוע לפני צאת השיר. ב-28 בספטמבר 2020, פרסמה די סטליון בעמוד האינסטגרם את עטיפת הסינגל ותאריך צאתו.

## וידאו קליפ
הווידאו קליפ הנלווה שצולם לשיר בוים על ידי קולין טילי ופורסם בערוץ היוטיוב של די סטליון ב-2 באוקטובר 2020, בסמוך לצאת הסינגל עצמו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירי יאנג ת'אג
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים אלקטרוניים אמריקאיים
קטגוריה:סינגלים בהוצאת 300 אנטרטיינמנט
Life's a Mess

"**Life's a Mess**" (בעברית: "**החיים הם בלאגן**") הוא סינגל שהוקלט על ידי הראפר האמריקאי ג'וס וורלד, ביחד עם הזמרת-יוצרת האמריקאית הלסי, מתוך אלבום האולפן של וורלד, *[[Legends Never Die]]*. השיר יצא לאור ב-6 ביולי 2020, על ידי חברות התקליטים גרייד A רקורדס ואינטרסקופ רקורדס, כסינגל השלישי מתוך האלבום.

השיר הגיע למקום השמיני במצעד הסינגלים האוסטרלי.

## רקע וכתיבה
השיר נכתב על ידי ג'וס וורלד, הלסי, ריאן ווג'אסאק ומסמונה קודו והופק על ידי רקס קודו, האבי מלוו וריק רובין. ב-31 ביולי 2020, הוציאה הלסי את המיני-אלבום השישי שלה *[[Collabs]]*, מתוכו יצא השיר כסינגל השני. השיר הוא שיר מסוגת האימו ראפ, המשלבת בתוכה גם את סוגת הפופ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-97 מיליון השמעות.

## וידאו קליפ
הווידאו קליפ הוויזואלי הרשמי של השיר הועלה לערוץ היוטיוב של ג'וס וורלד ב-6 ביולי 2020, תוך שהצליח לצבור למעלה מ-20 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'וס וורלד
קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי הלסי
קטגוריה:שירי מוזיקת טראפ
קטגוריה:שירים שהתפרסמו לאחר מות מבצעיהם
קטגוריה:סינגלים בהוצאת אינטרסקופ רקורדס